
ДО
ОБЩИНСКИ СЪВЕТ
БУРГАС



Д О К Л А Д Н А    З А П И С К А
ОТ НИКОЛАЙ ДИМИТРОВ – УПРАВИТЕЛ НА „БЛАГОУСТРОЙСТВЕНИ СТРОЕЖИ“ ЕООД, ЕИК 812232530 



ОТНОСНО: Даване на съгласие за  проучване и изграждане на фотоволтаична електроцентрала (ФЕЦ) в имот общинска собственост


УВАЖАЕМИ  ОБЩИНСКИ  СЪВЕТНИЦИ,
  
Постоянно увеличаващите се цени на енергоносителите и нарастващата инфлация, налагат да се търсят алтернативни решения за осигуряване на електрозахранване. В тази връзка направихме проучване на възможностите за изграждане на соларен парк в рамките на концесионната територия и/или в близост до Кариера „Банево”, която представляваното от мен дружество експлоатира.  
След извършени проучвания на възможностите, считам че е подходящ теренът, в който е разположена  базата за трошене и временно складиране на  камък, част от концесионната територия. Това е поземлен имот с идентификатор 07079.13.38 по Кадастралната карта на гр. Бургас (бивш имот 000025 по КВС), площ 38262 кв. м., който е частна общинска собственост, урбанизирана територия, с начин на трайно ползване: „За друг вид производствен, складов обект”. Проучванията показаха, че на част от цитирания имот на площ от около  7 000,00 кв.м., в източната и южната част от него, е възможно да се изгради фотоволтаична електроцентрала (ФЕЦ).
 За да продължим с проучването да пристъпим към уточняване на инсталирана мощност, броят и конкретно разположение на фотоволтаичните генератори, е необходимо да бъдат извършени допълнителни изчисления съобразени с наличните топографски особености на терена, е необходимо съгласие от Общински съвет, тъй като имотът е общинска собственост и становище от електроразпределителното експлоатационното дружество „ЕВН България”.
При получаване на съгласие и след изясняване на максимална мощност за производство на електроенергията, представляваното от мен дружество ще търси възможности за финансиране на проект за изграждане на фотоволтаична електроцентрала (ФЕЦ) в поземлен имот с идентификатор 07079.13.38 по Кадастралната карта на гр. Бургас.  Една от възможностите е Националния план за възстановяване и устойчивост на Република България, като в момента проучваме и други програми и проекти, по които да подадем документи за финансиране.  
В случай, че бъде реализиран този проект, по предварителни сметки се очаква да бъдат добивани не по-малко от 180 000 квт.ч. на година електроенергия, която може да бъде използвана за собствени цели. Целесъобразно е да се проучат и възможностите за закупуване на батерии, за съхранение на ел. енергията, като при наличие на остатъци, същите могат да бъдат използвани от община Бургас, за захранване на уличното осветление в квартала.  Това е една дългосрочна инвестиция, която ще допринесе за оптимизиране на разходите на дружеството, тъй като използваната ел.енергия за работата на кариера Банево е 200 000 квт.ч. средно годишно.
С цел улесняване на процеса по проучване на условията за присъединяване към електропреносната мрежа, подготовката на необходимите документи за изграждане на фотоволтаична електроцентрала (ФЕЦ), както и проучване на начините на финансиране, е необходимо собственика на поземлен имот с идентификатор 07079.13.38 по Кадастралната карта на гр. Бургас да предостави за ползване общинския терен на Благоустройствени строежи ЕООД и да даде изрично съгласие върху него да бъдат монтирани соларни панели.  
Тъй като теренът попада в концесионната територия, това би могло да стане по реда на  чл. 75. (1)  от Закона за подземните богатства, според който на концесионера се прехвърля или се учредява вещно право на ползване върху земята за срока на концесията и се определят условията и редът за плащане на възнаграждение за това право. 
В конкретния случай, договорът за отдаване на концесия за добив на подземни богатства по чл.2, ал. 1, т.5  от закон за подземните богатства – строителни материали- вулканити /андезити и андезитови туфи/, от находище „Банево“, е сключен на 21.03.2018г. , между управителя на „Благоустройствени строежи“ЕООД и Министъра на енергетиката и е със срок от 35 години.  

Предвид факта, че Благоустройствени строежи ЕООД е дружество, еднолична собственост на община Бургас, а отправеното предложение е неизползваната мощност от централата да захранва уличното осветление на кв.Банево, предлагаме теренът да бъде предоставен безвъзмездно. 

С оглед на гореизложеното предлагам Общински съвет- Бургас, на основание чл.21, ал.1, т.8 от Закона за местното самоуправление и местната администрация, чл.137 от Търговския закон, чл.7, ал.2, изр второ и чл.39, ал.3 от Закона за общинската собственост, чл.75, ал.1 и чл.76, ал.1 от Закон за подземните богатства, предлагам Общински съвет – Бургас да вземе следните решения

РЕШЕНИЕ:

1. Да се допълни Годишната програма за управление и разпореждане с общинска собственост за 2022 г., приета с Решение по т. 2 (Протокол № 36) от проведеното на 07.04.2022 г. заседание на Общински съвет – Бургас, с нов раздел X „Учредяване право на ползване върху имоти- общинска собственост“, със следния имот : поземлен имот с идентификатор 07079.13.38 по Кадастралната карта на гр. Бургас (бивш имот 000025 по КВС), с площ 38262 кв. м., представляващ урбанизирана територия, с начин на трайно ползване: „За друг вид производствен, складов обект”, частна общинска собственост. 
2. Да се учреди безвъзмездно правото на ползване поземлен имот с идентификатор 07079.13.38 по Кадастралната карта на гр. Бургас (бивш имот 000025 по КВС), площ 38262 кв. м., частна общинска собственост с начин на трайно ползване: „За друг вид производствен, складов обект” на „Благоустройствени строежи “ ЕООД, с ЕИК 812232530, със седалище и адрес на управление гр. Бургас, ул. „Иван Богоров“ № 20, за срока на Договор за отдаване на концесия за добив на подземни богатства по чл.2, ал. 1, т.5  от закон за подземните богатства – строителни материали- вулканити /андезити и андезитови туфи/, от находище „Банево“, с предмет Експлоатация на подземни богатства по чл.2, ал. 1, т.5  от закон за подземните богатства – строителни материали- вулканити /андезити и андезитови туфи/, 
3.  Общински съвет Бургас дава съгласие „Благоустройствени строежи“ ЕООД да изгради фотоволтаична електроцентрала (ФЕЦ) в поземлен имот с идентификатор 07079.13.38 по Кадастралната карта на гр. Бургас (бивш имот 000025 по КВС), площ 38262 кв. м., който е частна общинска собственост, урбанизирана територия, с начин на трайно ползване: „За друг вид производствен, складов обект”. 
4. Общински съвет Бургас възлага на управителят на „Благоустройствени строежи“ ЕООД да проучи възможните варианти за финансиране изграждането на фотоволтаична електроцентрала (ФЕЦ) 
5. Общински съвет Бургас упълномощава управителят на „Благоустройствени строежи“ ЕООД да подава заявления и да сключи договор с ЕВН за присъединяване и проучване към електропреносната мрежа на фотоволтаична електроцентрала (ФЕЦ), разположена в поземлен имот с идентификатор 07079.13.38  по КК на гр. Бургас. 
6. Общински съвет Бургас възлага на управителят на „Благоустройствени строежи“ ЕООД, в случай на необходимост да възложи изработването на съответния устройствен план по реда на Закона за устройство на територията, вкл. и съпътстващите го съгласувателни процедури.

ПРИЛОЖЕНИЕ: скици от СГКК; 

С уважение,

НИКОЛАЙ ДИМИТРОВ 
Управител на “Благоустройствени строежи” ЕООД

